# lav4e **РЕПУБЛИКА БЪЛГАРИЯ**

# **Министерство на земеделието и храните**

# **Областна дирекция “Земеделие” гр. Сливен**

**ЗАПОВЕД**

**№ РД 04-77**

**СЛИВЕН, 18.08.2023 г.**

На основание чл. 47ж, ал.1 от Правилника за приложение на закона за собствеността и ползването на земеделските земи (ППЗСПЗЗ) във връзка със Заповед № РД 46-95/27.03.2023 г. на Министъра на земеделието, обнародвана в ДВ бр. 40/05.05.2023 г.

**НАРЕЖДАМ:**

**1.** Откривам процедура за провеждане на търг **първа тръжна сесия с тайно наддаване за отдаване под наем/аренда** **на свободните земи от Държавния поземлен фонд (ДПФ) в област Сливен за стопанската 2023-2024 г.**, при условия и ред определени в чл. 47ж и следващите от ППЗСПЗЗ.

- **Отдаване под наем или аренда за срок от десет стопански години за отглеждане на едногодишни полски култури;**

**- Отдаване под аренда за срок от десет стопански години, при условията на чл. 47о, ал. 2 от ППЗСПЗЗ, за отглеждане на едногодишни полски култури или многогодишни фуражни култури-житни, бобови и техните смеси.**

**- 2. Обект на търга** са свободните земеделски земи от ДПФ, подробно описани по общини, землища, имоти, начин на трайно ползване, форма на отдаване, срок за предоставяне, начална тръжна цена и депозит за участие в списък, който е неразделна част от настоящата Заповед.

**3.** **Право на участие в търга** имат физически лица, еднолични търговци и юридически лица, регистрирани по Търговския закон, които отговарят на изискванията на чл. 47в, ал. 1 от ППЗСПЗЗ:

**3.1**. са регистрирани като земеделски производители;

**3.2.** не са лишени от правото да упражняват търговска дейност;

**3.3.** не са обявени и не се намират в производство за обявяване в несъстоятелност;

**3.4.** не се намират в ликвидация;

**3.5**. (изм. - ДВ, бр. 39 от 2011 г., доп. - ДВ, бр. 50 от 2012 г., в сила от 03.07.2012 г., изм. - ДВ, бр. 79 от 2017 г., в сила от 03.10.2017 г.) нямат неизплатени суми по чл. 34, ал. 6 и 8 ЗСПЗЗ, неизплатени суми за земите по чл. 37в, ал. 3, т. 2 ЗСПЗЗ, или към осигурителни фондове, освен ако компетентният орган е допуснал разсрочване или отсрочване на задължението;

**3.6**. нямат прекратени договори за ползване на земи от държавния поземлен фонд поради неиздължаване на паричните задължения по тях и нямат просрочени задължения към Държавен фонд "Земеделие";

**3.7**. нямат качеството на "свързани лица" по смисъла на Търговския закон с лице, което не отговаря на изискването по т. 5 и 6;

**3.8**. (нова - ДВ, бр. 50 от 2012 г., в сила от 03.07.2012 г.) сами или чрез свързани лица по смисъла на Търговския закон и свързани предприятия по смисъла на Закона за малките и средните предприятия, извършващи стопанска дейност, обработват не повече от 10 000 дка земеделска земя, независимо от формата на стопанисване или вида собственост;

**3.9.** (нова - ДВ, бр. 79 от 2017 г., в сила от 03.10.2017 г.) нямат парични задължения към държавата.

Изискването по ал. 1, т. 2 се отнася за управителите или за членове на управителните органи на кандидата.

(Изм. и доп. - ДВ, бр. 50 от 2012 г., в сила от 03.07.2012 г., изм. - ДВ, бр. 34 от 2016 г., в сила от 03.05.2016 г., изм. - ДВ, бр. 79 от 2017 г., в сила от 03.10.2017 г.) Обстоятелствата по ал. 1, т. 1 - 6 се удостоверяват служебно чрез справка в съответния публичен регистър, а когато такъв не се поддържа, информацията се изисква и получава по служебен път от компетентната администрация, като в случаите по чл. 34, ал. 6 и 8 ЗСПЗЗ информацията се събира служебно от областната дирекция "Земеделие", а обстоятелствата по ал. 1, т. 7 - 9 се удостоверяват с декларация.

**4.** **Начална тръжна цена и** **размерът на** **депозита за участие в търга**, са определени съгласно Заповед № РД 46-95/27.03.2023 г. на Министъра на земеделието.

Размерът на депозита за участие в търга е както следва:

4.1. За отглеждане на едногодишни полски култури за срок от десет стопански години в размер на 20 % от определената начална тръжна цена, умножена по площта на имота (съгласно Приложение 1, графа 1);

4.2. За отглеждане на едногодишни полски култури или многогодишни фуражни култури по реда на чл. 47о, ал. 2 от ППЗСПЗЗ, за срок от десет стопански години в размер на 20 % от определената начална тръжна цена за периода от втората до петата стопанска година, умножена по площта на имота.

Депозитът се внася преди депозиране на документите за участие в търга, като се прилага банково бордеро за внесен депозит по сметка на ОД ”Земеделие” Сливен:

**ОББ – Сливен,**

**IBAN BG14 UBBS 80023300253510,**

**BIC на ОББ UBBSBGSF.**

**Кандидатите за участие в търга за повече от един имот предоставят банково бордеро за внесен депозит за всеки имот поотделно.**

Срокът за плащане на депозита е от **21.08.2023 г. до 20.09.2023 г.**

**5.** **Плащанията се извършват** в български лева, по банков път, в срокове и при условия, определени в договора за наем или аренда.

**6.** **Документите за участие в търга** могат да бъдат получени в Областна дирекция “Земеделие”, гр. Сливен, ул. “Ген. Столипин” № 2, административно обслужване гише № 2, етаж 1, всеки работен ден от **21.08.2023 г. до 20.09.2023 г.**

**7.** **Документите за участие** се подават в Областна дирекция “Земеделие”, гр. Сливен, ул. “Ген. Столипин” № 2, административно обслужване гише № 2, етаж 1 всеки работен ден от 9.00 до 17.30 часа **до 20.09.2023 г. включително.**

**8.** **Информация за земите-обект на търга** е изложена в Областна дирекция “Земеделие”, Сливен на интернет страницата на Дирекцията **www.mzh.government.bg/ODZ-Sliven** и Общинските служби по земеделие за земите обект на търга, на територията на съответната община.

**9.** **Търгът:**

**-** За отглеждане на едногодишни полски култури за срок от десет стопански години, създаване;

- За ползване на имоти при условията на чл. 47о, ал. 2 от ППЗСПЗЗ, за които три последователни търга (тръжни сесии) не са подавани предложения и попадат до 20% в специализирания слой „Площи, допустими за подпомагане“, за отглеждане на едногодишни полски култури или многогодишни фуражни култури, за срок от десет стопански години – описани в списък неразделна част от Заповедта,

**ще се проведе в сградата на Военен клуб гр. Сливен**, ул. “Цар Освободител” № 5, на **27.09.2023 г. от 10:30 часа** със задължително присъствие на кандидатите или упълномощени от тях лица.

**10. В случаите когато от няколко участници е предложена една и съща цена за даден имот**, между тях се провежда търг с явно наддаване с начална цена-предложена от кандидатите, като стъпката за наддаване е в размер на 1 (един) лев.

**11.** **При сключване на договори за отдаване на земеделски земи от ДПФ под наем или аренда за отглеждане на едногодишни полски култури и за отглеждане на многогодишни фуражни култури–житни, бобови и техните смеси, заплащането на дължимата годишна арендна(наемна) вноска се извършва при следните условия:**

**11.1.** Арендното плащане се индексира с коефициента на инфлация, определен от Националния статистически институт за съответния 12- месечен период.

**11.2.** Арендните плащания се определят, както следва:

**11.3. .........** лв./дка или общо за арендуваните земи **...........** лв.

**11.4.** На основание чл. 24а, ал. 9 от ЗСПЗЗ, за първата 2023/2024 стопанска година **АРЕНДАТОРАТ** дължи арендно плащане в размер на …….. лв. само за частта от арендувания имот, която попада в допустимия слой за подпомагане - ……. дка. За останалата част от площта на имота, попадаща извън допустимия слой за подпомагане, арендна вноска за първата 2023/2024 стопанска година не се дължи.

**11.5.** **АРЕНДАТОРЪТ** се задължава при сключване на договора и не по-късно от 1 октомври на всяка следваща стопанска година:

**11.6.** Да заплати 50 % от годишната арендна вноска по т. 11.3

**11.7.** Да представи на **АРНДОДАТЕЛЯ** запис на заповед в размер на останалите 50% от дължимата арендна вноска, с падеж 31.01 /тридесет и първи януари/ на текущата стопанска година.

**11.8.** След заплащане на дължимите суми по т. 11.6 и т. 11.7 да представи на **АРЕНДОДАТЕЛЯ** оригинал или заверено копие на платежния документ.

**12.** Тръжната комисия се състои от Председател, трима редовни членове и от резервни членове. Поименният състав на Комисията се определя с отделна Заповед, след изтичане срока за подаване на документите.

**ТОДОР БРАТАНОВ /П/**

Директор ОД ”Земеделие” Сливен